156. T. THORELL 
praesertim subter, cinerascenti-pubescentes quoque. Femora saltem 
subter vestigia annulorum binorum e pube albicanti formatorum 
ostendunt, tibiae vestigia evidentissima annuli ejusmodi versus 
basin. Dorsum abdominis posterius nigricans est: anterius clarius, 
sub-fuscum vel sordide testaceum, fuisse videtur; pube tenui brevi 
appressa argenteo-alba ad maximam partem vestitum est, punctis 
impressis vel foveolis ordinariis nigris praeditum et vittis tribus 
transversis flaventibus paene aeque latis ornatum. Prima sive 
antica harum vittarum recta est, vitta angusta nigra inter an- 
gulos humerales extensa a declivitate antica pallida divisa; vitta 
media, non parum ante medium dorsi sita, apicibus ita paullo 
dilatata et sub-furcata est, ut postice paullo recurva evadat; vitta 
postica fere eadem est forma, sed et antice et postice recurva. 
Spatium obscurius inter vittas anticam et mediam eas latitudine 
circiter aequat, spatium (saltem posterius nigrum) inter mediam 
et posticam spatio illo paullo majus videtur. Maculam sat parvam 
ovatam argenteam ad extremitates spatii posterioris, antice, video, 
et in area apicali nigra vel (postice) ferruginea, pone vittam 
tertiam, seriem transversam recurvam punctorum argenteorum 
apud hance vittam sitam, aliamque ejusmodi seriem breviorem 
magis versus anum. Latera abdominis posterius nigra, anterius 
magis ferruginea sunt, paullo pallido-variata. Venter niger fasciis 
duabus longis inaequalibus paullo incurvis flavis est ornatum, a 
lateribus vulvae usque pone latera mamillarum pertinentibus; 
extus ante medium hae fasciae dentem formant, et paullo pone 
medium sua quaeque vitta obliqua angustiore flava decussatae 
sunt, spatio interjecto nigro a parte interiore harum vittarum 
in duas areas diviso, quarum posterior linea longitudinali flava 
persecta est, anterior vero, triangula, maculis notatur sex parvis 
transversis flavis argenteo-pubescentibus, in tria paria ordinatis, 
duabus posticis harum macularum continuationem vittarum obli- 
quarum illarum (fascias longitudinales decussantium) quasi for- 
mantibus. Mamillae nigricantes. 
Lg. corp. 18; lg. cephaloth. 6 1/,, lat. ej. 6, lat. front. paullo 
. plus 2 4/,; lg. abd. 12, lat. ej. 10 3/, millim. Ped. I 35, II 34 /,, 
HI 21, IV 32; pat. + tib. IV 6 4/, millim. 
